– Jako se moramo potruditi da u ovoj krizi uvjerimo birače da nam u Zadru daju podršku kao i prije godinu i pol na parlamentarnim izborima. Ova generacija treba normalnih deset mirnih i stabilnih godina jer smo imali krizu, pa rat, pa opet krizu. Sretni smo i zadovoljni svojom državom, no moramo imati i kvalitetan život. Za to ćemo se boriti i u Europskom parlamentu – rekao je u Zadru Zoran Milanović na predstavljanju kandidata za Europski parlament koalicije SDP-HNS-HSU naglašavajući kako će se i dalje stalno boriti za zdravu Hrvatsku u kojoj se ljudima neće govoriti da su gosti. – Tada slijedi psovka, pa šaka i znamo što ide dalje i to nećemo dopustiti. Nećemo novih deset krvavih godina – rekao je Zoran Milanović.

Predsjednica HNS-a Vesna Pusić istaknula je da će se u Europarlamentu odlučivati o i mnogim stvarima s kojima se susrećemo svakodnevno, ali i o vrijednostima političke jednakosti, nadmoći argumenta nad fizičkom snagom i prava na dostojanstvo. – EU donosi novac, ove godine 650 milijuna eura i to namijenjenih i vašem gradu. No, naš pravi cilj je naša stabilnost i pravo na pamet. Pametnije je imati ljude koji podržavaju EU od onih koji su protiv i koji će samo zanovijetati u Europskom parlamentu – rekla je Vesna Pusić.

>> Milanović: U Istri nema gostiju, u njoj su svi domaći, takvu RH želimo

>> Milorad Pupovac u Sabor došao sa žutom trakom 'gost'